ཕྱི་ལོ་༡༩༦༡ལོར་སློབ་དེབ་རྩོམ་སྒྲིག་ཚོགས་ཆུང་དང་པོ་ཆེད་འཛུགས་ཀྱིས་འཛིན་གྲྭའི་རིམ་པ་དང་འཚམས་ཤིང་ལམ་ལུགས་དང་མཐུན་པའི་འཛིན་རིམ་དང་པོ་ནས་ལྔ་པ་བར་གྱི་བོད་ཡིག་སློབ་དེབ་ཁག་ལོ་རིམ་བཞིན་རྩོམ་སྒྲིག་དང་བསྐྱར་ཞིབ་གནང་འགོ་བརྩམས།བཙན་བྱོལ་གྱི་དུས་ཡུན་རིང་བོད་མི་ན་གཞོན་རྣམས་ལ་སྤུས་ཚད་ལྡན་ཞིང་སྤྱི་ཚོགས་ཀྱི་དགོས་མཁོ་དང་འཚམས་པའི་ཤེས་ཡོན་སྦྱོར་སྤྲོད་སླད་བསླབ་གཞིའི་རྩ་འཛིན་དང་སློབ་དེབ་ལ་དུས་ནས་དུས་སུ་བསྐྱར་ཞིབ་དང་ལེགས་བཅོས་རིམ་ཅན་དུ་གནང་ཡོད།དེ་རྗེས་ཕྱི་ལོ་༡༩༦༨ལོར་སློབ་དེབ་བསྐྱར་ཞིབ་ཚོགས་ཆུང་གཉིས་པ་བསྐོ་འཛུགས་ཀྱིས་འཛིན་རིམ་དྲུག་པ་ནས་བཅུ་གཅིག་བར་གྱི་བོད་ཡིག་སློབ་དེབ་རྩོམ་སྒྲིགདེ་རྗེས་ཕྱི་ལོ་༡༩༧༥ལོར་སྔོན་འགྲོ་ནས་འཛིན་རིམ་དགུ་པ་བར་གྱི་བོད་ཡིག་སློབ་དེབ་ཁག་ལ་བསྐྱར་ཞིབ་དང༌།ལྷག་པར་ཕྱི་ལོ་༡༩༨༣ལོར་དྷ་སྟེང་བོད་ཁྱིམ་ནས་རྐང་འགན་བཞེས་ཏེ་སྔོན་འགྲོ་ནས་འཛིན་རིམ་ལྔ་པ་བར་གྱི་སློབ་ཚན་ཁག་བོད་ཡིག་ཐོག་ཕབ་བསྒྱུར་གནང་འགོ་བརྩམས་པ་དང་ལྷན་ཕྱི་ལོ་༡༩༨༦ལོར་སློབ་འཁྲིད་ལག་བསྟར་འགོ་འཛུགས་གནང་སྟེ།ཕྱི་ལོ་༢༠༠༠ལོ་ནས་གཏན་ཉིན་སློབ་གྲྭ་ཡོངས་སུ་གཞི་རིམ་འཛིན་གྲྭ་ལྔ་པ་བར་གྱི་སློབ་ཚན་ཡོངས་རྫོགས་བོད་ཡིག་བརྒྱུད་ལམ་ཐོག་སློབ་ཁྲིད་ལག་བསྟར་གནང་ཐུབ་པ་བྱུང་ཡོད་པ་བཅས།ད་བར་ཁྱོན་བསྡོམས་བོད་ཡིག་སློབ་དེབ་བསྐྱར་ཞིབ་དང་རྩོམ་སྒྲིག་ཚོགས་ཆུང་ཐེངས་བདུན་དང༌།སྔོན་འགྲོ་དང་གཞི་རིམ་འོག་མའི་སློབ་ཚན་གཞན་གྱི་རྩོམ་སྒྲིག་ཚོགས་ཆུང་ཐེངས་མང་ཆེད་འཛུགས་གནང་ཡོད།